ગુજરાતના મુખ્યમંત્રી તરીકે કાર્યકાળને યાદ કરતા મોદીએ ઉમેર્યું હતું કે, ગુજરાતમાં તેઓ મુખ્યમંત્રી તરીકે જવાબદારી સંભાળતા હતા ત્યારે પણ વહોરા સમાજના લોકોએ દરેક કદમ ઉપર સાથ આપ્યો હતો. થોડા વર્ષ અગાઉ એક કાર્યક્રમમાં કુપોષણ સામેની લડાઈમાં વહોરા સમાજનો સહયોગ માગ્યો હતો. જેને વહોરા સમાજ અને સૈયદના સાહેબએ હાથોહાથ લઈને અસરકારક કામગીરી કરી હતી. કોમ્યુનીટિ કિચનના માધ્યમથી વહોરા સમાજ સુનિશ્ચિત કરે છે કે સમાજનો કોઈપણ વ્યક્તિ ભુખ્યો ન રહે. સ્વાસ્થ્યની તકેદારી માટે હોસ્પીટલો ચલાવવામાં આવી રહી છે. વધુમાં સમૂદાયના સહયોગથી 11,000 લોકોને પોતાનું ઘર મળ્યું છે.